Kolekto Montserrat Franquesa i Gòdia
#000000
La pasintan 11an de septembro, okaze de la nacia tago de Katalunio, Barcelono spertis la plej grandan manifestacion de sia historio. Du milionoj da personoj laŭ la organizantoj -1.5 miliono laŭ la polico- manifestis por peti la sendependecon de Katalunio.
#000002
La manifestacio komenciĝis je la 18a, sed kelkajn horojn antaŭe, la urbo Barcelono estis ja kolapsita pro homamaso. La 3.5 kilometra itinero estis tiel plena, ke manifestaciantoj devis iri ankaŭ laŭ alternativaj stratoj. Tamen, plimulta homamaso simple ne sukcesis moviĝi.
#000003
Temis pri popola alvoko kaj tial ĉekape marŝis neniu politikisto sed anoj de Nacia Kataluna Asembleo (ANC), kantistoj, ĵurnalistoj, aktoroj kaj aliaj homoj de la kultura medio.
#000004
Sufiĉe malproksime de la manifestacia kapo, marŝis reprezentantoj de kelkaj politikaj partioj (ERC, CiU, ICV-EUiA, CUP, SI, Rcat kaj kelkaj anoj de PSC sed ne nome de la partio). Ĉiuj parlamentaj partioj estis krom hispandekstrisma PP kaj hispanisma C’s ĉeestis la paradon. Aliĝis al la manifestacio naŭ ministroj de la kataluna registraro inter kiuj estis la vicprezidanto de Katalunio Joana Ortega.
#000005
Prezidanto de ANC, Carme Forcadell, diris al la ĵurnalistoj ke la organizantaro troviĝis “tute superita pro la situacio” ĉar la manifestacio, laŭ ŝi, “superis ĉiun antaŭvidon”. La manifestacia kapo apenaŭ povis marŝi, kaj devis iri, helpitaj, laŭ aliaj stratoj ĝis la Parlamento.
#000006
Kiam reprezentantoj de ANC kaj de la Asocio de Sendependentismaj Municipoj (AMI) atingis la Parlamenton, tiam ili donis la finan manifeston al la parlamenta prezidanto, Núria de Gispert.     Peto al la parlamentaj deputitoj por sendependiĝo
#000007
Prezidanto de ANC, Carme Forcadell, petis al la deputitaro de la katalunia Parlamento, ke ili komencu la procezon por atingi propran ŝtaton. Forcadell ankaŭ petis balotojn en ĉiuj municipoj kaj diris ke, se la prezidanto de Katalunio, Artur Mas, kunvokas balotojn plebiscite, ANC subtenos. La prezidanto de la Parlamento respondis, ke politikistoj aŭskutos la popolan alvokon okazantan en la stratoj de Barcelono.
#000008
La sekvan tagon, al prezidanto de Katalunio, Artur Mas, prelegis en Madrido pri la bezono iĝi sendependa ŝtato. Unu tagon pli poste, ricevis reprezentantojn de ANC.
#000009
La reagoj de la hispaniaj politikaj reprezentantoj estis modeste malkonsentaj kaj minacaj.
Tri tagojn poste, la prezidanto de Katalunio ricevis reprezentantoj de ANC. Laŭdire, la kunveno estis kontentiga.
#000010
Fine de la manifestacio, oni legis alvokon al la mondo en kelkaj lingvoj. La esperantan version legis Andreu Gestí, la plej juna membro de Kataluna Esperanto-Junularo.
#000011
En la mesaĝo, Gestí diris: “Katalunio parolas al la mondo. Mi estas kataluno kaj mi diras al vi ke ni deziras, ke Katalunio iĝu nova ŝtato en la mondo. Hodiaŭ komenciĝas paca kaj democratia procezo por igi Katalunion nova ŝtato en Eŭropo. Bonvolu subteni nia alvokon”.
#000012
Filmeto enhavanta la esperantlingvan alvokon de Andreu Gestí. Spektu la tutan plurlingvan alvokon al la mondo ĉe Vilaweb.
#000013
Obert: Dimecres de 17 a 19h
#000015